Alexander, episcopus, servus servorum Dei, dilectis filiis Bernardo priori S. Stephani Nivernensis ejusque fratribus... sub beati Petri et nostra protectione suscipimus quascumque possessiones, quæcumque bona... in quibus hæc propriis duximus exprimenda vocabulis: Burgum ipsum S. Stephani cum hominibus inibi hospitatis, omnibusque redditibus et consuetudinibus ejusdem burgi, sicut Willelmus quondam Nivernensis comes, instinctu et assensu Hugonis quondam Nivernensis episcopi, eidem monasterio fratribus Cluniacensibus liberum et immunem ab omni exactione et consuetudine sua, suorumque heredum et hominum, quemadmodum in scripto donationis et concessionis utriusque continetur noscitur contulisse. Homines quoque ejusdem burgi liberam habeant facultatem utendi omnibus opportunitatibus suis in terra comitis Nivernensis, tam in aquis, quam in pascuis, silvis, mercatis, nundinis, viis et semitis, sicut cœteri homines ejusdem comitis, tam in civitate quam extra civitatem quemadmodum a jamdicto comite Willelmo Nivernense statutum atque sancitum est. Cursum quoque et usum per omnes silvas comitis nivernensis ad calefaciendum et ædificandum et porcorum vestrorum pasnagium, vineas quoque et censum et omnia quæ idem comes vobis rationabiliter contulit, ultra Croam et ad S. Benignum, cum hominibus et advenis qui ibi hospitati sunt, ab omni exactione et consuetudine comitis et hominum suorum liberis, sicut ipse vobis ea concessit. Vineas Clementis et vineas de Bussiliaco quæ fuerunt matris ejusdem comitis et hæreditate Raynaldi de Vallano, et allodium quod habebat idem comes in Vernaco, et terram de Forgiis cum hominibus et consuetudinibus suis, terram etiam de Moussiaco quæ est prope castellum Montis onesii quæ erat in casamento et quam idem comes habebat in dominio apud castrum de Moncellis ab eodem comite vobis concessam, allodium quoque de Marcilliaco in quo pars burgi sita est, quod adjacet castro, et capellas de Moncellis cum eis quæ ad capellas pertinent, et decimas Salomonum ejusdem comitis apud Nivernum, ecclesiam de Lixiaco cum curte et appendiciis suis, molendinum de Moyssiaco cum aquæ ductu et terra quæ est in circuitu, allodium de Mellerano et terram quam dedit Bonifacius presbyter juxta Campum vertum, apud veterem Croam in villa quæ vocatur Chevinias juxta Aluisiacum, medietatem decimæ. Grangiam de Essartis cum omnibus suis pertinentiis, apud Campum vertum tres ramattas in flumine Arronii. Ecclesiam S. Petri quæ est in suburbio Nivernensi, cum terra, decima, et censu quæ Olivarius in supradicto burgo habebat. Cellam de Boonaco, cum terris, pratis, vineis, molendinis et omnibus pertinentiis suis. Villam de Suriaco cum terris, pratis, molendinis, et omnibus pertinentiis suis. Ecclesiam S. Mariæ de Limone cum furno, torculari, terris, pratis, vineis et decima, aliisque pertinentiis suis. Ecclesiam de Uxelo cum decima et pertinentiis suis. Decimam tam vini quam annonæ de Sermasia et ea quæ in ejusdem villæ potestate habetis. Quartam partem allodii de Lupi cum pertinentiis suis. Prata de Urzeio. Ecclesiam de Chauvenum cum decima et appenditiis suis. Sanximus præterea ut præfatum monasterium in eadem libertate et immunitate in qua hactenus fuisse dignoscitur, futuris temporibus apos tolicæ sedis authoritate permaneat... Ego Alexander... Datum apud Montem pessulanum, per manum Hermanni, Sanctæ Romanæ ecclesiæ subdiaconi et notarii. IIº kal. junii, indictione X, Incarnationis Dominicæ anno millesimo centesimo sexagesimo secundo, pontificatus vero domini Alexandri, papa III, anno tertio.